  Туспуктэм: видеоысь скриншот Наталия Сильвестрова Шарканын бассейнэн физкультурая но тазалыкез кыдатонъя огъетэз пукто. Удмуртиын улӥсьёс вуоно спорт юртлы ним ӵектыны быгато. Со сярысь элькун тӧро Александр Бречалов «ВКонтакте» мерлыко вотэсысь бамаз ивортиз. Нимез тӧролэн иворез улэ  гожтыны луэ. Тужгес но устозэ сӥзьыл быръёзы. Пуктӥськон графикъя мынэ. Ужъёсты тулыспалэ кутскизы вал. Али подвалэ висъетъёс но бассейнэз кисьтон понна опалубка лэсьто. Бассейнын 25 метръем ньыль уян сюресъёс луозы, озьы ик огъетын массаж лэсьтон висъет но фитнес-зал интыяськоз. Ужъёсты «Комплексное развитие сельских территорий» программая нуо. Тодэ вайытом, озьы ик туэ Эграын бассейнэн ФОК пукто. Тегъёс: Спорт лэсьтӥськон Шаркан Удмуртия  